
dominatione   vendicabant,   sicut   Britonum   plenius   narrat
historia.    Ad hos igitur arcendos a regibus Anglicis statutum
est, ut de singulis hidis regni jure quodam perpetuo duo solidi
argenti solverentur in usus virorum fortium, qui perlustrantes
et jugiter excubantes maritima impetum hostium reprimerent.
Quia igitur principaliter pro Dacis institutus est hie redditus,
Danegeldum vel Danegeldus dicitur.    Hie igitur annua lege,
sicut dictum est, sub indigenis regibus solvebatur, usque ad
tempora regis Willelmi primi de gente et genere Nprman-
norum.    Ipso namque regnante, tarn Daci quam ceteri terrae
marisque praedones hostiles cohibebant incursus ;   scientes
vemm esse quod scriptum est;  ' cum fortis armatus custodit
atrium suum, in pace sunt ea quae possidet.'    Noverant autem
etiam quod acerrimae virtutis homines impunitas non ferunt
injurias.    Cum  ergo   diu siluisset  terra  sub  ejusdem  regis
imperip, noluit hoc ut annuum solvi, quod fuerat urgente
necessitate bellicae tempestatis exactum, nee tamen omnino
propter  inopinatos  casus  dimitti.    Raro  igitur  temporibus
illius vel successorum ipsius -solutus est:   hoc est cum ab
extent gentibus bella  vel opiniones  bellorum insurgebant.
Verum quocunque tempore solvatur, ab ipso liberi sunt qui
assident ad scaccarium, sicut dictum est.    Vicecomites quo-
que, licet inter barones scaccarii non computantur, ab hoc
quieti  sunt  de  dominiis  suis,  propter laboriosam  ejusdem
census collectam.    Noveris autem dominica cujuslibet haec
dici, quae propriis sumptibus vel laborious excoluntur;   et
item quae ab ascriptitiis suis suo nomine possidentur.    Quia
enim ascriptitii de regni jure non solum ab hiis <juae modo
possident  ad  alia loca  a  dominis  suis  transferri  possunt:
verum etiam ipsi quoque licite venduntur vel quomodo libet
distrahuntur ; merito tam ipsi quam terrae, quas excolunt ut
dominis suis serviant, dominia reputantur. . .. Verum quicquid
super his dixerimus allegantes pro hac libertate vel contra earn,
certum habeas quod nihil in hac parte certum dicimus,nisi quod
principis auctoritas decreverit observandum.   Sane^forestarum
ratio, poena quoque vel absolutio delinquentium in eas, siye
pecuniaria fuerit sive corporalis; seorsum ab aliis regni judiciis
secernitur, et solius regis arbitrio vel cujuslibet familiaris ad
hoc specialiter deputati subjicitur.    Legibus quidem propriis
subsistit,   quas  non  communi   regni   jure,   sed   voluntaria
principum institutione subnixas dicunt;   adeo ut quod per
legem ejus factum fuerit, non justum absolute, sed justum